Lõdva halvatuse puhul on kõik vastupidi. Halvatud kehaosade lihaste toonus on väike või seda ei olegi. Refleksid ei vallandu ka väga tugeva ärrituse korral. Viruta või haamriga. Lihased kõhetuvad. Inimese jaoks, kellele muskliramm ja keha ilu on esmatähtsad, on see kohutav häbi. Häbi suurendab veelgi kõhetumist, sest ta kuivatab ja kahandab. Meditsiiniliselt on progresseeruv lihasatroofia ravimatu haigus, mis teeb inimesest voodis lamava elava laiba. Ravimitega võib sellist inimest mingi aeg elus hoida. Mida suuremat häbi inimene oma sellise abitu olukorra pärast tunneb, seda kiiremini ta sureb. Häbi kuivatab mitte ainult tema lihased vaid ka kõik elumahlad. Kuna veeta ei ole elu, siis vedelike voolavuse vähenemise teatud kriitilisel piiril inimene sureb. Veri läks liiga paksuks, öeldakse. Et lümf ka, seda tavaliselt ei teatagi, sest lümfi eraldi ei uurita.